ไปผ่าฟันคุดมาได้3วันแล้วค่ะ แล้ววันนี้แปรงฟันไปโดนแผล เลือดไหลไม่หยุดเลยค่ะ ทำยังไงได้บ้างคะ
สวัสดีครับ การที่เลือดไหลไม่หยุด คงเกิดจากก้อนเลือด(Clot) ที่เคยอุดหลุมฟันที่ถอนออกไปหลุดออกทำให้เนื้อด้านล่างที่มีเส้นเลือดฝอยแตกออกอีกเลยไหลออกมาคำแนะนำ ควรใช้น้ำเย็นและน้ำแข็งวางตรงที่เลือดออก และใช้ผ้ากอซหรือสำลีที่ปราศจากเชื้อวางลงไปกัดให้แน่นๆไว้ก่อน ทิ้งไว้สัก10-15 นาที แล้วถ้ายังมีเลือดออกอีกหรือผ้าชุ่ม ให้ทำซ้ำอีกที ถ้าใน 1 ชม ไม่หยุด ควรรีบไปพบแพทย์ครับ แพทย์จะมีผ้ากอซผสมยาทำให้เส้นเลือดหดรัดตัว Adrenaline มาแปะแผลให้กดกัดไว้ หรือ อาจใช้ใยเยื่อที่เรียกว่า Surgicell วางลงในแผลให้เลือดเกาะ ทำให้หยุดไหลได้ครับ